Ινδικά κεμπάπ, αρνίσια και πικάντικα
Και πικάντικα και αρωματικά είναι αυτά τα αρνίσια κεμπάπ με έμπνευση από την Ινδία. Τα σερβίρουμε με πίτες naan, γιαούρτι, δυόσμο και χυμό λεμονιού για ένα ολοκληρωμένο και απολαυστικό γεύμα.
1 κιλό κιμάς αρνίσιος, από σπάλα, 4-5 κουτ. σούπας ελαιόλαδο, 300 γρ. ψιλοκομμένο ξερό κρεμμύδι, 2 σκελίδες σκόρδο, λιωμένες, 1 κουτ. γλυκού τριμμένο φρέσκο τζίντζερ, τα φύλλα από 1/2 μάτσο δυόσμο, ψιλοκομμένα, τα φύλλα από 1/2 μάτσο κόλιανδρο, ψιλοκομμένα, 2 κουτ. γλυκού κύμινο, 2 κουτ. γλυκού κόλιανδρος σε σκόνη, 2 κουτ. γλυκού πάπρικα, 1 κουτ. σούπας ινδική πάστα τσίλι (βλ.παρακάτω), 1 κουτ. γλυκού σκόνη τσίλι, 1 μικρή σκελίδα σκόρδο, 50 ml ελαιόλαδο, 60 γρ. ξερές πιπερίτσες τσίλι του Κασμίρ ή άλλες, μουλιασμένες σε νερό, 240 γρ. πρόβειο γιαούρτι, στραγγιστό, 1 κουτ. γλυκού σπόροι κύμινου, καβουρδισμένοι και καλά κοπανισμένοι, 50 γρ. αγγούρι, ψιλοκομμένο, λίγο αλάτι, 4-6 ινδικές πίτες naan, 2 κουτ. σούπας σπόροι μαύρου κύμινου, 1 κουτ. σούπας μείγμα μπαχαρικών chaat masala, φετούλες λεμονιού, μερικά φύλλα δυόσμου
Για να ετοιμάσουμε τα ινδικά αρνίσια κεμπάπ ξεκινάμε με την πάστα τσίλι. Στραγγίζουμε, στύβουμε τις πιπερίτσες του Κασμίρ (πετάμε το νερό) και τις ρίχνουμε στον πολυκόφτη, μαζί με το ελαιόλαδο και το σκόρδο.Χτυπάμε μέχρι να φτιάξουμε πάστα. Κρατάμε στην άκρη 1 κουτ. σούπας για το μείγμα των κεμπάπ και φυλάσσουμε την υπόλοιπη στο ψυγείο, σε κλειστό δοχείο.Ανακατεύουμε όλα τα υλικά με ελαστική σπάτουλα μέχρι να αναμειχθούν.Διατηρούμε στο ψυγείο μέχρι να σερβίρουμε.Σε ένα μικρό τηγάνι ζεσταίνουμε το ελαιόλαδο σε χαμηλή φωτιά και ποσάρουμε το κρεμμύδι με το σκόρδο και το τζίντζερ  για περίπου 15 λεπτά, μέχρι να μαλακώσουν, αλλά να μη ροδίσουν.Αποσύρουμε από τη φωτιά, τα αφήνουμε να κρυώσουν και τα βάζουμε σε μεγάλο μπολ μαζί με όλα τα υπόλοιπα υλικά για τα κεμπάπ.Ζυμώνουμε καλά το μείγμα και το αφήνουμε στο ψυγείο για 2 ώρες, σκεπασμένο.Χωρίζουμε το μείγμα σε 6 ίσα μέρη και πλάθουμε το καθένα σε μακρόστενο σχήμα, σαν λουκάνικο.Τα περνάμε από μεταλλικές σούβλες ή ξύλινα καλαμάκια.Ετοιμάζουμε μέτρια προς δυνατή θράκα (το χέρι μας να αντέχει για περίπου 8 δευτερόλεπτα σε απόσταση 10 εκ. από τη σχάρα, την οποία έχουμε στο χαμηλότερο σημείο πάνω από τη θράκα – ρυθμίζουμε και ελέγχουμε αναλόγως και την ψησταριά υγραερίου).Ψήνουμε για 12-14 λεπτά, με τακτικά γυρίσματα, μέχρι να ροδίσουν ομοιόμορφα.Ζεσταίνουμε ελαφρώς τις πίτες naan μέχρι να μαλακώσουν και τις πασπαλίζουμε με τους σπόρους μαύρου κύμινου και το chaat masala.Μοιράζουμε τα κεμπάπ στις πίτες, προσθέτουμε από λίγη raita και φύλλα δυόσμου, ραντίζουμε με λίγο χυμό λεμονιού και σερβίρουμε αμέσως.
Αρνίσιος κιμάς,BBQ,Απόκριες